L 229/56
FI
Euroopan unionin virallinen lehti
18.9.2023
(5)
Aloitteen tavoitteena on lujittaa puolijohteiden teknologisen ja teollisen perustan kilpailukykyä ja häiriönsietokykyä ja samalla vahvistaa puolijohde-ekosysteemin innovointivalmiuksia kaikkialla unionissa, vähentää riippuvuutta rajallisesta määrästä kolmansien maiden yrityksiä ja maantieteellisiä alueita sekä vahvistaa unionin valmiuksia suunnitella ja tuottaa, pakata, käyttää uudelleen ja kierrättää kehittyneitä puolijohteita.
Aloitteen olisi tuettava kyseisiä tavoitteita kuromalla umpeen unionin kehittyneiden tutkimus- ja innovointivalmiuksien ja niiden kestävän teollisen hyödyntämisen välinen kuilu.
Aloitteella olisi edistettävä valmiuksien kehittämistä, jotta voidaan mahdollistaa suunnittelu, tuotanto ja järjestelmän integrointi seuraavan sukupolven puolijohdeteknologioissa, ja tehostettava keskeisten toimijoiden välistä yhteistyötä kaikkialla unionissa unionin puolijohteiden toimitus- ja arvoketjuja vahvistaen, keskeisiä teollisuudenaloja palvellen ja uusia markkinoita luoden.
(6)
Asetuksen (EU) 2023/1781 4 artiklan 2 kohdan a–d alakohdassa tarkoitetut aloitteen operatiiviset tavoitteet, jäljempänä ’operatiiviset tavoitteet 1–4’, olisi toteutettava toimilla, joiden olisi perustuttava neuvoston asetuksella (EU) N:o 561/2014 (7) perustetun ECSEL -yhteisyrityksen, joka korvattiin keskeiset digitaaliteknologiat -yhteisyri­ tyksellä, hankkimaan vahvaan tietopohjaan.
Keskeiset digitaaliteknologiat -yhteisyritys olisi nimettävä uudelleen siruyhteisyritykseksi, ja sen tehtävänä olisi oltava myöntää aloitteesta rahoitettaviin toimiin rahoitustukea Horisontti Eurooppa -ohjelman tai Digitaalinen Eurooppa -ohjelman mukaisista välineistä tai menettelyistä.
Siruyhteisyrityksen elinkaaren aikana enintään 2,875 miljardia euroa olisi osoitettava aloitteeseen.
Kyseisestä summasta 1,450 miljardia euroa olisi osoitettava operatiivisten tavoitteiden 1–4 valmiuksien kehittämistoimiin ja 1,425 miljardia euroa olisi osoitettava operatiivisiin tavoitteisiin 1–4 liittyviin tutkimus- ja innovointitoimiin.
Lisäksi 1,3 miljardia euroa olisi osoitettava tutkimus- ja innovointitoimiin, jotka eivät kuulu aloitteen piiriin.
(7)
Siruyhteisyrityksen rahoittamat toimet olisi sisällytettävä yhteen ainoaan työohjelmaan, joka asetuksen (EU) 2021/2085 14 artiklan 1 kohdan mukaisesti perustetun siruyhteisyrityksen hallintoneuvoston, jäljempänä ’hallintoneuvosto’, olisi hyväksyttävä.
Työohjelmassa olisi oltava kaksi erillistä osaa.
Ensimmäiseen osaan olisi sisällytettävä alaosa, joka koskee valmiuksien kehittämistoimia operatiivisia tavoitteita 1–4 varten, ja toinen alaosa, joka koskee operatiivisiin tavoitteisiin 1–4 liittyviä tutkimus- ja innovointitoimia.
Toisessa osassa olisi käsiteltävä tutkimus- ja innovointitoimia, jotka eivät kuulu aloitteen piiriin.
(8)
Kaikki tutkimus- ja innovointitoimet, mukaan lukien ne, jotka liittyvät aloitteeseen, olisi rahoitettava Horisontti Eurooppa -ohjelmasta asetuksen (EU) 2021/2085 2 artiklan 12 alakohdassa määritellyn strategisen tutkimus- ja innovointiohjelman toteuttamiseksi.
Valmiuksien kehittämistoimia käsittelevä alaosa olisi rahoitettava Digitaalinen Eurooppa -ohjelmasta.
(9)
Työohjelmaan olisi sisällytettävä ehdot, jotka koskevat julkisin varoin rahoitetun infrastruktuurin, kuten pilotti- ja testauslaitosten sekä osaamiskeskusten, käyttömahdollisuuksia.
Niitä olisi tarjottava laajalle käyttäjäjoukolle ja annettava suurille yrityksille avoimin ja syrjimättömin perustein sekä markkinaehdoin tai kohtuullisella katteella, kun taas pienille ja keskisuurille yrityksille, jäljempänä ’pk-yritykset’, ja akateemisille laitoksille tarjottaisiin etuuskohtelua tai alennettuja hintoja.
(10)
Julkisten tahojen neuvoston olisi ennen työohjelman valmistelua hahmoteltava erilliset osat ja asiaankuuluvat alaosat, mukaan lukien niiden vastaavat menoarviot, ottaen huomioon yksityisten osakkaiden näkemykset, jotta varmistetaan, että työohjelmassa esitetyt toimet ovat teollisesti merkittäviä, sekä tarvittaessa Euroopan puolijohde­ neuvoston ja muiden asiaankuuluvien sidosryhmien näkemykset.
Tätä tarkoitusta varten julkisten tahojen neuvoston olisi koostuttava yksinomaan komissiosta ja jäsenvaltioista.
Siruyhteisyrityksen toimitusjohtajan olisi tämän jälkeen kyseisen hahmotelman ja strategisen tutkimus- ja innovointiohjelman pohjalta valmisteltava työohjelma molemmille erillisosille ja asiaankuuluville alaosille sekä niiden menoarviot.
(7) Neuvoston asetus (EU) N:o 561/2014, annettu 6 päivänä toukokuuta 2014, ECSEL-yhteisyrityksen perustamisesta (EUVL L 169, 7.6.2014, s. 152).